DH. V36.66205. CANTERAS DEL ARENAL, S. L. SOLICITA AUTORIZACIÓN PARA O VERTIDO DUN CAUDAL DE AUGAS RESIDUAIS AO REGO DO CARRIO (CUNCA DO RÍO ULLA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 05/05/2020)

CANTERAS DEL ARENAL, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 188.592 m 3 /ano de augas residuais industriais de escorrega depuradas ao rego do Carrio (cunca do río Ulla) e dun caudal máximo de 43,6 m 3 /ano de augas residuais fecais depuradas por infiltración no terreo procedentes da explotación «Carrio» dedicada á extracción de áridos localizada no Km 10 da estrada PO-2016 Lalín-Vila de Cruces, no lugar do Carrio–Val do Carrio (t. m. Lalín). As augas residuais industriais de escorrega xeradas na cunca oeste, na que se localiza a entulleira e a zona de explotación, almacénanse no antigo oco de explotación, de 16.965 m 2 de superficie máxima e unha profundidade media de 20 m, dende a que se bombean cara unha cuneta paralela aos bancos de traballo que remata na balsa B, localizada na zona de instalacións. As augas residuais industriais de escorrega xeradas na cunca leste, na que se localiza a zona de instalacións, condúcense á balsa B, escavada no terreo, de 912 m 2 de superficie e 2 m de profundidade media, que tamén recibe o efluente do antigo oco de explotación. O rebouse da balsa B evacúase mediante condución que cruza baixo a estrada PO-206 cara a balsa de decantación C, construída en ladrillo cerámico e formigón e constituída por tres compartimentos en serie, o primeiro de 3,8 x 8,9 m 2 de superficie e unha profundidade de 2 m e os dous seguintes de 6,4 x 25 m2 e 6 x 25 m 2, ámbolos dous dotados de rampla ata unha profundidade de 2,2 m. As augas residuais industriais de escorrega depuradas procedentes da balsa C vértense no punto de coordenadas UTM (ETRS89): X=569.929; Y=4.732.809; discorrendo por escorrega natural ata a súa incorporación ao rego do Carrio (cunca do río Ulla) no punto de coordenadas UTM (ETRS89): X=570.053; Y=4.732.794. As augas residuais industriais do proceso, xeradas na planta de beneficio, conforman un circuíto pechado polo que non se realiza vertido delas ao dominio público. As augas residuais fecais xeradas nas instalacións son tratadas nunha fosa séptica de decantación-dixestión con prefiltro de 2.000 L de capacidade deseñada para 10 habitantes equivalentes, de 1,35 m de diámetro e 1,665 m de lonxitude. As augas residuais fecais depuradas vértense por infiltración no terreo (cunca do río Ulla) mediante gabia filtrante de 6 m de lonxitude, 0,5 m de anchura e 3,5 m de profundidade no punto de coordenadas UTM (ETRS89): X=569.750; Y=4.732.906. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. O cómputo do prazo iniciarase no momento en que perda vixencia o acordo do Centro de Coordinación Operativa (Cecop), mediante o que se adoptan medidas preventivas en lugares de traballo do sector público autonómico como consecuencia da evolución epidemiolóxica do coronavirus COVID-19, publicado por Resolución do 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza (Diario Oficial de Galicia núm.51, do 15 de marzo) ou, de ser o caso, as prórrogas deste. Santiago de Compostela. Sinatura dixital. A xefa da Área de Vertidos Alba Sofia Bobocel Villarrica